India (nimi)

India on naisen etunimi, joka pohjautuu Intian englanninkieliseen nimeen India. Margaret Mitchellin romaani Tuulen viemää (1936) teki tämän etunimen laajalti tunnetuksi.

Suomessa India on harvinainen etunimi. Digi- ja väestötietoviraston mukaan tämännimisiä naisia on heinäkuuhun 2023 mennessä tilastoitu noin 50–60. Heistä suurin osa on syntynyt 2000- tai 2010-luvulla.

Norjassa India-etunimi on ollut käytössä jo vuonna 1820.

Tunnettuja India-nimisiä 
 India Allen (s. 1965), yhdysvaltalainen näyttelijä ja valokuvamalli
 India Amarteifio (s. 2001), englantilainen näyttelijä
 India Arie Simpson (s. 1975), India.Arie, yhdysvaltalainen laulaja ja lauluntekijä
 India Summer (s. 1975), yhdysvaltalainen pornonäyttelijä

Kuvitteellisia India-nimisiä 
 India Wilkes, henkilöhahmo romaanissa Tuulen viemää

Lähteet 

Etunimet